Estatística. A materia viva e os seres vivos

- Estatística. A materia viva e os seres vivos
- 1. Introdución
  - 1.1. Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Estatística: recollida e presentación de datos
    - 2.1.1 Conceptos básicos
    - 2.1.2 Formas de representación
    - 2.1.3 Representación de puntos no plano
  - 2.2 A vida e os seres vivos
    - 2.2.1 A materia viva: composición e funcionamento
    - 2.2.2 Organización celular
    - 2.2.3 Características dos seres vivos: as funcións vitais
    - 2.2.4 Clasificación dos seres vivos: os cinco reinos
    - 2.2.5 O reino Plantas
    - 2.2.6 O reino Animais
    - 2.2.7 Unha cousa importante para conservar: a biodiversidade
- 3. Resumo de contidos
- 4. Actividades complementarias
- 5. Exercicios de autuavaliación
- 6 - Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7- Glosario
- 8 - Bibliografía
- 9. Documentación para imprimir

« Anterior | Seguinte »

# 7- Glosario

  A | Aleatorias | Que dependen do azar, da sorte.
  Articuladas | Que constan de elementos que se unen nun punto.
  Atmosfera | Capa gasosa que rodea a certos planetas.

  B | Bacteria | Organismo unicelular sen núcleo, de pequeno (< 10 micróns) e presente en todos os hábitats.
  Biomolécula | Moléculas que constitúen os seres vivos. Ex.: glícidos, lípidos, ...
  Branquia | Órgano respiratorio dos animais acuáticos, constituído por láminas ou filamentos, que permiten a respiración por absorción do osíxeno disolvido na auga e expulsión do dióxido de carbono.

  C | Ciclóstomo | Peixes carentes de mandíbulas. Exemplo: as lampreas.
  Citoplasma | Parte da célula rodeada pola membrana celular e que contén os orgánulos.
  Clasificación | Distribución en clases ou categorías.
  Clorofila | Substancia existente nas plantas, ás que lles dá cor verde, que permite a captación da enerxía luminosa necesaria para realizar a fotosíntese.
  Cloroplasto | Orgánulo celular que contén clorofila e permite ás plantas a realización da fotosíntese.

  D | Dióxido de carbono | Gas constituído por carbono e osíxeno que ten como fórmula química CO2. Prodúcese nas combustións, expúlsase na respiración e considerase responsable do efecto invernadoiro.

  E | Ecosistema | Conxunto de seres vivos e non vivos que forman o medio natural e que desenvolven entre eles interaccións mutuas.
  Equilibrio | Xusta proporción entre cousas distintas ou opostas.
  Estímulo | Aquilo que dá azos para alguén realice algo.
  Excretor | Nome do aparello que expulsa do organismo substancias inútiles e residuais.
  Extinción | Proceso de desaparición lenta dun organismo vivo.

  F | Fauna | Conxunto dos animais dun país, rexión ou época.
  Fecundación | Unión dunha célula reprodutora masculina cunha célula reprodutora feminina para dar lugar a un ovo ou cigoto a partir do que se desenvolverá o embrión dun novo ser.
  Filamento | Con aspecto de fío.
  Flora | Conxunto das plantas dun país ou rexión.

  H | Hidrosfera | Conxunto das partes líquidas (océanos, ríos, lagos, ...) da superficie terrestre.
  Homoxeneizar | Dar a unha substancia, ou mestura de substancias, un aspecto uniforme.

  I | Inorgánico | Que non é, nin procede, dos seres vivos.
  Invertebrado | Dise do animal que non posúe unha columna vertebral cun cordón nervioso no seu interior.

  L | Locomotor | Que se relaciona coa capacidade para desprazarse.

  M | Material xenético | As moléculas encargadas da herdanza: ADN e ARN,
  Medusa | Animal mariño brando e transparente, co corpo xelatinoso en forma de paraugas ou de campá, do que saen tentáculos con filamentos irritantes.
  Membrana plasmática | Parte da célula que a rodea.

  O | Orgánico | Que é, ou procede, dos seres vivos.
  Orgánulo | Cada unha das partes dunha célula que flotan no citoplasma (mitocondrias, cloroplastos, ...).
  Ovario | Glándula sexual feminina.
  Ovo ou cigoto | Célula resultante da unión dunha célula reprodutora masculina e dunha célula reprodutora feminina na fecundación, que se desenvolverá e dará lugar a un embrión.

  P | Parasito | Que vive a expensas doutro ser vivo causándolle dano.
  Parede celular | Parte da célula vexetal á que rodea e protexe.
  Pigmento | Materia colorante, vexetal ou animal, de estrutura variada e presente en distintos tecidos ou órganos, que cumpre funcións diversas.
  Pole | Partícula procedente do aparello reprodutor masculino das plantas que contén as células reprodutoras.
  Pólipo | Animal invertebrado de corpo cilíndrico, fixado ás rochas polo extremo inferior, cun orificio ou boca, rodeada de tentáculos, no extremo superior.
  Praga | Grande cantidade de algo nocivo que afecta ás persoas, animais e, en particular á agricultura.

  R | Rede trófica | Relacións baseadas na alimentación que se establecen entre os organismos dun ecosistema.
  Refugallo | Material inservible que é preciso rexeitar.
  Regulador | O que pon baixo control o funcionamento de todas as partes
  Representativas | Que serven como modelo, ou representación, dun grupo

  S | Seláceos | Peixes de esqueleto cartilaxinoso (brando/flexible). Por exemplo quenllas e raias.

  T | Transpiración | Desprendemento de auga polas plantas.
  Trópico | Zona da Terra próxima aos trópicos.

  U | Urticante | Que provoca irritación.

  V | Vaso | Referido ás plantas: tubos condutores do zume.
  Vertebrados | Seres vivos, pertencentes ao tipo cordados, que presentan unha corda dorsal protexida por unha columna vertebral.

  X | Xeosfera | Parte sólida da Terra.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »