Estatística. A materia viva e os seres vivos

- Estatística. A materia viva e os seres vivos
- 1. Introdución
  - 1.1. Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Estatística: recollida e presentación de datos
    - 2.1.1 Conceptos básicos
    - 2.1.2 Formas de representación
    - 2.1.3 Representación de puntos no plano
  - 2.2 A vida e os seres vivos
    - 2.2.1 A materia viva: composición e funcionamento
    - 2.2.2 Organización celular
    - 2.2.3 Características dos seres vivos: as funcións vitais
    - 2.2.4 Clasificación dos seres vivos: os cinco reinos
    - 2.2.5 O reino Plantas
    - 2.2.6 O reino Animais
    - 2.2.7 Unha cousa importante para conservar: a biodiversidade
- 3. Resumo de contidos
- 4. Actividades complementarias
- 5. Exercicios de autuavaliación
- 6 - Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7- Glosario
- 8 - Bibliografía
- 9. Documentación para imprimir

« Anterior | Seguinte »

# 3. Resumo de contidos

- Biosfera: é a parte da Terra na que hai vida. Abrangue as capas superiores da litosfera, a hidrosfera e as capas inferiores da atmosfera.

- Composición da materia viva. Todos os organismos teñen unha composición moi parecida, están formados por biomoléculas orgánicas (azucres, graxas, proteína e ácidos nucleicos) e inorgánicas (auga e sales minerais).

- Funcionamento da materia viva. Todos os seres vivos realizan tres funcións vitais:

- Nutrición. O organismo consigue a materia para restaurar as súas estruturas e a enerxía para realizar as funcións vitais.

- Relación. O ser vivo detecta os cambios no medio e reacciona ante eles.

- Reprodución. Permite a continuidade da especie por medio da descendencia.

- Célula: é a unidade mínima de funcionamento dun ser vivo. Os organismos unicelulares están constituídos por unha soa célula, os pluricelulares por moitas.

- Partes dunha célula. Membrana, citoplasma e material xenético están presentes en todas as células. No citoplasma aparecen orgánulos que dependen do tipo de célula. As células vexetais teñen parede celular e cloroplastos.

- Tipos de células. As células que teñen o material xenético no citoplasma chámanse procariotas, entanto que aquelas que teñen o material xenético dentro dun núcleo definido reciben o nome de eucariotas.

- Os cinco reinos. Na actualidade considérase que todos os organismos vivos poden ser clasificados en cinco reinos:

- Moneras. Pertencen os organismos procariotas, os que non teñen un núcleo definido.

- Protoctistas. Constituído polas algas e os protozoos.

- Fungos. Organismos heterótrofos (non realizan a fotosíntese) que viven sobre o chan ou sobre organismos en descomposición.

- Plantas. Organismos fotosintéticos, adaptados á vida terrestre, capaces de producir materia orgánica a partir da inorgánica e da enerxía proporcionada pola luz solar.

- Animais. Organismos heterótrofos. Os máis evolucionados, alcanzan sistemas nerviosos moi complexos.

- Biodiversidade. Os organismos evolucionan e sofren un proceso de adaptaciónás condicións do medio e dan lugar á grande variedade que chamamos biodiversidade. A ciencia que estuda as relacións entre os seres vivos e entre estes e o medio é a ecoloxía.

- Estatística: estuda unha ou máis características dunha poboación por medio dunha cantidade reducida de datos que se chama mostra.

- Representación: os datos para estudar unha poboación recóllense en táboase preséntanse con gráficos (diagramas de barras, diagramas de sectores e histogramas).

- Coordenadas cartesianas: todos os puntos dun plano poden ser localizados empregando un sistema de coordenadas cartesianas.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »