Estatística. A materia viva e os seres vivos

- Estatística. A materia viva e os seres vivos
- 1. Introdución
  - 1.1. Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Estatística: recollida e presentación de datos
    - 2.1.1 Conceptos básicos
    - 2.1.2 Formas de representación
    - 2.1.3 Representación de puntos no plano
  - 2.2 A vida e os seres vivos
    - 2.2.1 A materia viva: composición e funcionamento
    - 2.2.2 Organización celular
    - 2.2.3 Características dos seres vivos: as funcións vitais
    - 2.2.4 Clasificación dos seres vivos: os cinco reinos
    - 2.2.5 O reino Plantas
    - 2.2.6 O reino Animais
    - 2.2.7 Unha cousa importante para conservar: a biodiversidade
- 3. Resumo de contidos
- 4. Actividades complementarias
- 5. Exercicios de autuavaliación
- 6 - Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7- Glosario
- 8 - Bibliografía
- 9. Documentación para imprimir

« Anterior | Seguinte »

# 2.2.5 O reino Plantas

O reino Plantas está constituído polos organismos que presentan algunha parte de cor verde, están adaptados á vida terrestre e non se poden desprazar. Son seres pluricelulares capaces de fabricar materia orgánica a partir da materia inorgánica, nun proceso denominado fotosíntese. Na respiración, para obteren enerxía para as súas células, consomen materia orgánica e osíxeno, e liberan dióxido de carbono.

  Esquema da fotosíntese

  Clasificación

  As plantas pódense clasificar atendendo á presenza de vasos e á presenza de flores.

  - Presenza de vasos. Os vasos condutores permiten o movemento de auga e a materia orgánica a través das plantas. As hepáticas non teñen vasos, os briónstéñenos moi sinxelos e os fentos, as ximnospermase as anxiospermas téñenos ben desenvolvidos.

    Hepática | Brión | Fentos

  - Presenza de flores. As hepáticas, os brións e os fentos non teñen flores; reprodúcense con esporas. As ximnospermas teñen flores moi sinxelas e non forman froitos; as anxiospermas teñen flores e forman froitos. As plantas con flores son as espermatófitas.

    Ximnosperma | Anxiosperma

  As flores son os órganos reprodutores das, os grans de pole conteñen as células reprodutoras masculinas e o ovario a célula reprodutora feminina, que se unen na fecundación e dan lugar á formación da semente, que dará lugar unha nova planta. Nas anxiospermas, as sementes están protexidas por un froito que facilita a súa dispersión.

  As espermatófitas están divididas en raíz, talo e follas. A raíz permite que a planta tome do solo auga e sales minerais, o talo serve de sostén e as follas teñen os mecanismos precisos para controlar a transpiración, evitando a perda excesiva de auga e para realizar a fotosíntese. Nelas hai pigmentos como a clorofila que permiten recoller a enerxía luminosa do Sol.

Actividades propostas

S26. Que é unha planta?

### Retroalimentación

Son organismos pluricelulares capaces de fabricar materia orgánica a partir da materia inorgánica nun proceso denominado fotosíntese, adaptados á vida terrestre, que non se poden desprazar e que amosan algunha parte do seu corpo con coloración verde.

S27. Corrixa os enunciados falsos.

- A maioría das plantas están adaptadas a vivir no medio terrestre.

- Os fentos non teñen vasos condutores.

- As hepáticas son plantas con flores.

- Os brións son plantas con vasos condutores.

### Retroalimentación

  A maioría das plantas están adaptadas a vivir no medio terrestre.
  Os fentos non teñen vasos condutores. / Os fentos teñen vasos condutores.
  As hepáticas son plantas con flores. / As hepáticas son plantas sen flores.
  Os brións son plantas con vasos condutores. / Os brións son plantas con vasos condutores moi sinxelos.

S28. Como se reproducen as plantas que non teñen flores (as hepáticas, os brións e os fentos)?.

### Retroalimentación

Por medio de esporas.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »