Estatística. A materia viva e os seres vivos

- Estatística. A materia viva e os seres vivos
- 1. Introdución
  - 1.1. Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Estatística: recollida e presentación de datos
    - 2.1.1 Conceptos básicos
    - 2.1.2 Formas de representación
    - 2.1.3 Representación de puntos no plano
  - 2.2 A vida e os seres vivos
    - 2.2.1 A materia viva: composición e funcionamento
    - 2.2.2 Organización celular
    - 2.2.3 Características dos seres vivos: as funcións vitais
    - 2.2.4 Clasificación dos seres vivos: os cinco reinos
    - 2.2.5 O reino Plantas
    - 2.2.6 O reino Animais
    - 2.2.7 Unha cousa importante para conservar: a biodiversidade
- 3. Resumo de contidos
- 4. Actividades complementarias
- 5. Exercicios de autuavaliación
- 6 - Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7- Glosario
- 8 - Bibliografía
- 9. Documentación para imprimir

« Anterior | Seguinte »

# 2.2.6 O reino Animais

O reino Animaisestá formado por dous grandes grupos, os invertebrados (poríferos, cnidarios, moluscos, anélidos, artrópodos e equinodermos) e os vertebrados.

Tipos de organismos

No reino Animais os organismos están clasificados en tipos.

Tipo poríferos As esponxas son organismos cheos de orificios polos que penetra a auga da que o animal retén as substancias nutritivas e o osíxeno |
Tipo cnidarios Posúen unhas células urticantes chamadas cnidoblastos coas que capturan as presas. Inclúe este tipo as medusas e os pólipos |
Tipo moluscos Teñen cuncha, externa ou interna, e un pé musculoso. Hainos acuáticos e terrestres. Os acuáticos respiran por branquias e os terrestres teñen un pulmón |
Tipo anélidos O seu nome procede de que teñen o corpo dividido en aneis. O tubo dixestivo recorre lonxitudinalmente o corpo da boca ao ano. |
Tipo artrópodos Son un grupo moi numeroso, tanto en cantidade como en variedade. Presentan exoesqueleto, con patas e antenas articuladas. Algúns son terrestres e respiran por traqueas, que son tubos que percorren o seu corpo con orificios para a entrada do aire. Outros son mariños e respiran por branquias. Pertencen a este tipo os arácnidos (arañas), os insectos (moscas, abellas, ...), os crustáceos (cangrexos, lumbrigantes, ...) e os miriápodos (cempés e milpés). |
Tipo equinodermos Teñen un aparello ambulacral que actúa ao mesmo tempo como sistema locomotor, circulatorio, respiratorio e excretor. Este tipo está formado polas holoturias, os ourizos e as estrelas de mar. |

Tipo cordados Este tipo está formado por aqueles organismos que teñen columna vertebral en distintos graos de evolución
Subtipo vertebrados. Inclúe todos os organismos que teñen unha columna vertebral perfectamente definida, que é ósea agás nos peixes ciclóstomos (lamprea) e seláceos (quenllas e raias). Nos vertebrados están incluídas cinco clases: | Clase Peixes.Pel cuberta de escamas; respiran por branquias; desprázanse con aletas, son ovíparos e a temperatura corporal coincide coa do medio. |
Clase Anfibios. Pasan de respirar por branquias a respirar por pulmóns e a través da pel. Son ovíparos. Desprázanse con patas. |
Clase Réptiles. Teñen a pel cuberta de escamas, desprázanse con patas, teñen respiración pulmonar e son ovíparos. |
Clase Aves. Teñen a pel cuberta de plumas, desprázanse con patas e con ás, respiran por pulmóns e manteñen constante a súa temperatura. |
Clase Mamíferos. Teñen o corpo cuberto de pelo, desprázanse con patas, respiran por pulmóns, son vivíparos e manteñen constante a temperatura. |

Evolución dos animais

Todos os animais evolucionaron dun antepasado común e diversificáronse nos tipos coñecidos. Tal evolución compróbase na progresiva aparición de órganos, aparellos e sistemas que gañaron complexidade e eficacia para a realización das funcións vitais. Os animais pasaron de ser agrupacións de células con unha mínima especialización (esponxas) a estar formados por complexos sistemas e aparellos perfectamente especializados (mamíferos).

Actividades propostas

S29.Indique o tipo a que pertencen os animais seguintes: lontra, vacaloura, bolboreta, polbo, xílgaro, cangrexo, araña, mosquito, medusa, esponxa, coral, estrela de mar, tartaruga, víbora, babosa, tritón, troita, gato, samesuga e ornitorrinco.

### Retroalimentación

Lontra (cordados), vacaloura (artrópodos), bolboreta (artrópodos), polbo (moluscos), xílgaro (aves), cangrexo (artrópodos), araña (artrópodos), mosquito (artrópodos), medusa (cnidarios), esponxa (poríferos), coral (cnidarios), estrela de mar (equinodermos), tartaruga (cordados), víbora (cordados), babosa (moluscos), tritón (cordados), troita (cordados), gato (cordados), samesuga (anélicos) e ornitorrinco (cordados).

S30. Por que son perigosas algunhas medusas?

### Retroalimentación

Porque dispoñen dunhas células urticantes, os cnidoblastos.

S31. Explique a relación entre o medio en que vive un animal e o seu aparello respiratorio.

### Retroalimentación

O medio en que vive o animal condiciona o aparello respiratorio do que dispón. A captación de osíxeno na auga realizase por medio de branquias, entanto que os organismos que respiran nun medio aéreo fano por medio de pulmóns, ou de traqueas, dependendo da súa complexidade e evolución.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »