Estatística. A materia viva e os seres vivos

- Estatística. A materia viva e os seres vivos
- 1. Introdución
  - 1.1. Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Estatística: recollida e presentación de datos
    - 2.1.1 Conceptos básicos
    - 2.1.2 Formas de representación
    - 2.1.3 Representación de puntos no plano
  - 2.2 A vida e os seres vivos
    - 2.2.1 A materia viva: composición e funcionamento
    - 2.2.2 Organización celular
    - 2.2.3 Características dos seres vivos: as funcións vitais
    - 2.2.4 Clasificación dos seres vivos: os cinco reinos
    - 2.2.5 O reino Plantas
    - 2.2.6 O reino Animais
    - 2.2.7 Unha cousa importante para conservar: a biodiversidade
- 3. Resumo de contidos
- 4. Actividades complementarias
- 5. Exercicios de autuavaliación
- 6 - Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7- Glosario
- 8 - Bibliografía
- 9. Documentación para imprimir

« Anterior | Seguinte »

# 2.2.1 A materia viva: composición e funcionamento

Para que se poida desenvolver a vida é preciso que se cumpra unha serie de condicións físicas ideais de luz, temperatura, auga, osíxeno, etc. No Sistema Solar é difícil atopar lugares onde se poidan dar estas circunstancias: unhatemperatura mediaacaída, a existencia de atmosfera que filtre a radiación solar, a presenza de auga líquida e a combinación dunha serie de elementos químicos (o hidróxeno, o osíxeno, o nitróxeno e o carbono), etc.

A biosfera

É a parte da Terra en que existe vida. Non é unha zona concreta e perfectamente definida, xa que os seres vivos poden ocupar zonas da Terra nos que a supervivencia é difícil. Tampouco é uniforme, xa que está formada por unha parte sólida, a superior da xeosfera, unha parte líquida, a hidrosfera, e unha parte gasosa, as capas inferiores da atmosfera.

A materia viva: composición e funcionamento

Todos os organismos vivos teñen unha composición e un funcionamento moi parecidos. Están formados polos mesmos elementos químicos e realizan as mesmas funcións.

Se analizamos a composición dun ser vivo vemos que está formado por substancias que, na natureza, son propias dos seres vivos (azucres, graxas, proteínas, ácidos nucleicos) e por outras que aparecen na natureza nos seres vivos e nos non vivos: auga e salesminerais. Son as biomoléculas ou moléculas dos seres vivos. Cada unha destas substancias cumpre, no ser vivo, unha función determinada:

- Azucres: proporciónanlle enerxía ao organismo.

- Graxas: constitúen as substancias de reserva.

- Proteínas: forman os músculos, o cabelo, etc.

- Ácidos nucleicos: ADN e ARN son responsables da herdanza e do funcionamento.

- Auga: proporciona soporte a todas as demais.

- Sales minerais: actúan como reguladores.

Estas biomoléculas están formadas por elementos químicos similares aos que forman a materia non viva. Os máis abundantes son o hidróxeno (H), o osíxeno (O), o nitróxeno (N) e o carbono (C). Outros elementos son moito menos abundantes.

A unión de biomoléculas dá lugar a un ser vivo. O ser vivo máis sinxelo é a célula. Acélula é a unidade de organización dos seres vivos.

As células só se poden ver coa axuda dun microscopio. Hai algúns casos de células observables a simple vista, como algunhas células musculares ou cos óvulos das aves.

    Tipos de células

Actividade proposta

S10. Que circunstancias favorables para a vida derivan da existencia da atmosfera?

### Retroalimentación

A capa de ozono filtra as radiacións ultravioleta que son letais para os organismos vivos.

S11. Que é a biosfera?

### Retroalimentación

É a parte da Terra en que se desenvolve a vida. Está constituída pola capa superior da parte sólida do planeta (a xeosfera), a parte líquida (a hidrosfera) e a capa inferior da parte gasosa (a atmosfera).

S12. Describa as funcións das biomoléculas.

### Retroalimentación

Os azucres proporcionan enerxía inmediata. As graxas actúan como substancias de reserva. As proteínas restauran, ou forman, as partes do organismo. Os ácidos nucleicos son responsables da herdanza e do funcionamento. A auga é o soporte xeral do resto dos compoñentes. As sales minerais actúan como reguladores.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »